b'\n_START_ARTICLE_\nReplica\n_START_SECTION_\nPovijest grupe\n_START_PARAGRAPH_\nGrupa je osnovana 2000. godine na jednom svjetioniku. Po\xc4\x8dinju s promoviranjem snimanjem dva demo albuma s ukupno 12 pjesama. 7. velja\xc4\x8de 2008. grupa potpisuje ugovor s Croatia Records-om. U lipnju iste godine izdaju svoj prvi singl (i video spot) pod naslovom Vlak za nigdje, a u prosincu izdaju i drugi singl "Be\xc5\xa1tija", te snimaju spot za istoimenu pjesmu. Njihov prvi studijski album, Jeftin trik, izdan je u studenom 2008. godine. 2011. godine izdaju singl Sve \xc5\xa1to je vje\xc4\x8dno, kratko traje, a u studenom izdaju i drugi studijski album Svi smo pozvani (album), prema istoimenom drugom singlu._NEWLINE_Svirali su na nekoliko ve\xc4\x87ih koncerata (ukupno 40-ak), poglavito u Zagrebu i okolici i na nekoliko festivala, od kojih su najzna\xc4\x8dajniji nastupi na Idemo5 festivalu, Vumfestu u Vrbovcu, Soundinvasion 2006. i Rokajfest 2007.,_NEWLINE_Krajem 2013. izdaju singl "Jo\xc5\xa1 jedan osmijeh", a po\xc4\x8detkom 2014. godine sastav mijenja sastav u ovaj sada\xc5\xa1nji i po\xc4\x8dinje rad na novom materijalu koji tek treba ugledati svijetlo dana._NEWLINE_Velik utjecaj na njihovu glazbu su imali Pearl Jam, Red Hot Chili Peppers, Foo Fighters, TBF, Hladno pivo i drugi.'